Chantal Kreviazuk

Jennifer Chantal Kreviazuk (Winnipeg, Manitoba, Kanada, 1973ko maiatzaren 18a) rock eta pop musikako abeslaria, musikagilea, piano-jotzailea eta egile abeslaria da.

 Bizitza 
Chantal Kreviazuk Kanad erdialdean dagoen Manitoba probintzian jaio zen, Winnipeg hirian. Piano klasikoan (bost urtetik aurrera) eta kantuan trebatu zen. Ingeles literatura ikasi zuen Manitobako Unibertsitatean. Oso gaztetatik aritu zen musikan, herriko iragarkietarako jingleak egin zituen, eta hockey partidetan Kanadako ereserki nazionala abestu zuen. 

 Lan ibibidea 
Winnipegeko hoteletan, ezkontza eta aretoetan abeslari lan egin zuen. 1990eko hamarkadaren amaieran, Sony Canadan fitxatu zuenean, kantautore eta piano-jotzaile heldu garaikide gisa azaleratu aurretik.

Bere lehen estudioko albuma, Under These Rocks and Stones, 1996 urtean kaleratu zen lehen aldiz Kanadan eta arrakasta komertzial handia lortu zuen, 1997 urtean Juno sarietarako izendatu zuten artista berri onenaren atalean eta platinozko bikoitza izan zen (200.000 kopia).

Armageddon filmeko soinu-bandan parte hartu zuelako egin zen ezagun nazioartean. Bertan, Leaving on a Jet Plane abestia interpretatu zuen, Peter, Paul & Mary taldeak ezagun egin zuen John Denverren abestia, eta arrakasta handia lortu zuen.

Columbia diskoetxearekin estudioko beste bi album kaleratu zituen, Colour Moving and Still (1999) eta What If It All Means Something (2002), eta biek arrakasta komertziala lortu zuten mundu osoan.

Sony BMGrekin sinatu zuen bere laugarren albuma, Ghost Stories (2006), Kanadako albumen zerrendan bigarren postura heldu zena.

Bosgarren diskoa, Plain Jane, Kanadako MapleMusic Recordings zigilu independenteak kaleratu zuen 2009 urtean. Hard Sail eta Get To You disko berrienak Warner Music Canadak argitaratu zituen 2016an eta 2020an, hurrenez hurren. Gabonetako album bat ere kaleratu zuen 2019 urtean, Christmas Is A Way Of Life, My Dear izenekoa.

1999 urtean ezkondu zen Raine Maida abeslariarekin, rock alternatiboko Our Lady Peace taldeko buruarekin, eta hiru seme-alaba dituzte.

2003 urtean hasi zen Kreviazuk, senarrarekin batera, beste artista batzuentzako abesti asko idazten, hala nola Avril Lavigne, Kelly Clarkson, Mandy Moore eta David Cook, eta beste abeslari batzuen albumetan kolaboratu du, hala nola, Drake, Pitbull, Christina Aguilera, Carrie Underwood, Kendrick Lamar eta Canadienk film  independiente laburretan.

2001 urteko Century Hotel film kanadiarrean egin zuen debuta aktore gisa, eta berak eta Maidak ere parte hartu zuten Can't Make it Good abestiarekin. 2007 urtean, Pretty Broken filmaren protagonista eta ekoizlea izan zen, eta 2006 urtetik 2008 urtera L'Oréal Canadaren bozeramaile gisa agertu zen.

Bere ibilbidearen hasieratik 2016 urtera arte, Kreviazuk Kanadako emakumezko artista nagusietako bat izan zen.

 Diskografia 
thumb

 Albumak 

 Under These Rocks and Stones (1997)
 Colour Moving and Still (#9 CAN) (1999)
 What If It All Means Something (#29 CAN) (#119 US) (2002)
 Ghost Stories (#2 CAN) (2006)
 Plain Jane (2009)

 Bakunak 

 "God Made Me"
 "Believer"
 "Wayne"
 "Surrounded"
 "Hands"
 "Leaving on a Jet Plane" (John Denverrena)
 "Feels Like Home"
 "Before You"
 "Dear Life"
 "Souls"
 "Far Away"
 "In This Life"
 "Time"
 "Julia"
 "What If It All Means Something"
 All I Can Do
 "Wonderful"

 Juno sariak 
Kanadako Grabazio Arte eta Zientzien Akademiak (CARAS) Kanadako musikari bakarlari onenari urtero ematen dion saria da.

 1997an izendatu zuten, Artista Berri Onena
 2000n, Pop album onena
 2000n, Emakumezko artista onena

 Erreferentziak 

 Kanpo estekak 
 Webgune ofiziala

Kategoria:Kanadako abeslariak
Kategoria:Emakume abeslariak
Kategoria:Kanadako piano-jotzaileak
Kategoria:Emakume piano-jotzaileak
Kategoria:Kanadako musikagileak
Kategoria:Emakume musikagileak